
OBAVIJEST O GRUPNOM FOTOGRAFIRANJU I SNIMANJU SPORTSKIH AKTIVNOSTI OPĆINE BEDNJA

Poštovani roditelji, 

Briga o zaštiti privatnosti i osobnih podataka temelj je djelovanja Općine Bednja, koja je u potpunosti uvela sve mjere zaštite privatnosti djece, roditelja i naših sumještana i potpuno smo uskladili naše djelovanje s odredbama Opće uredbe o zaštiti podataka (GDPR). 
Općina Bednja je organizator sportskih aktivnosti djece predškolske dobi i djece od I. do IV. razreda osnovne škole u razdoblju od 5. listopada 2026. godine.
Sve aktivnosti djece su potpuno besplatne za djecu predškolske dobi i djece od I. do IV. razreda osnovne škole i financiraju se iz Proračuna Općine Bednja. 
Želja i obveza nam je najaviti vam da će se aktivnosti u okviru projekta fotografirati i snimati zbog obveze dokumentiranja provedbe aktivnosti unutar projekta, te temeljem legitimnog interesa Općine Bednja za bilježenjem uspješnosti ovog jedinstvenog projekta uz javnu objavu na web stranicama i službenim Facebook stranicama Općine Bednja.
Stoga vas ovim putem, kao nositelje roditeljske odgovornosti, unaprijed upoznajemo o navedenim, isključivo grupnim, fotografiranjima i snimanjima te vas molimo da i vi svoju djecu upoznate o tome.
Ukoliko ne želite da vaše dijete bude na bilo koji način obuhvaćeno zajedničkim fotografijama ili snimkama, molimo vas javite nam povratno na email nikolina.hojski@bednja.hr ili telefon 095/1771-631 i mi ćemo vaš odabir u cijelosti poštivati i uvažiti. 
To ćemo osigurati na način da ćemo vašu djecu za vrijeme grupnog fotografiranja ili snimanja privremeno izmaknuti iz snimanog prostora, a kako bi djeca normalno i dalje sudjelovala u sportskim aktivnostima.  
Svakako, ukoliko imate ikakve dvojbe ili pitanja u vezi zaštite osobnih podataka u svakom trenutku se slobodno javite izravno Službeniku za zaštitu podataka Općine Bednja na e-mail adresu bi@biconsult.hr i on će vam se promptno javiti povratno sa svim pojašnjenjima.
Za eventualno pojedinačno fotografiranje i snimanje vašeg djeteta neophodna je vaša prethodna privola koju možete slobodnom voljom dati putem posebnog obrasca i u svakom je trenutku povući, temeljem čega ćemo sve pojedinačne fotografije i snimke vašeg djeteta trajno izbrisati.

Srdačno,
Općina Bednja

